 Oslo, februar 2025

# Childlife – Barneliv og profesjonsutøvelse 2020-2024

Fra og med 2021 til og med 2024 har forskningsmiljøet Childlife - Barneliv og profesjonsutøvelse hatt status som *fremragende miljø* på Fakultet for lærerutdanning og internasjonale studier (LUI). Her følger en oppsummering av hva miljøet har oppnådd og gjort i denne perioden.

Første del av teksten er en presisering av målene vi satte oss for perioden, dernest følger en beskrivelse av miljøet og en summarisk oversikt over aktiviteter.

## Mål for perioden

I søknaden om å bli fremragende miljø på universitetet (EAE) fremhevet vi våre siktemål:

1. Å utvikle forskning forankret i avansert teori og videreutvikling av metodiske verktøy som kan bidra til ny kunnskap om barns og unges hverdagsliv, samt kunnskap om de profesjonene som har barn og unge som sitt arbeidsfelt. Slik kunnskap vil kunne informere politikkutøvere, bidra til bedre interprofesjonelt samarbeid innen barnehage, skole, helsetjenester, barnevern og sosialt arbeid.
2. Å utvikle avanserte forskningstilnærminger som kan bidra til økt forståelse av barns hverdagsliv på måter som inkluderer kompleksitet og kontekstualitet.
3. Å etablere *Childlife* som et ledende nasjonalt og internasjonalt forskningsmiljø for forskning om barndom, interprofesjonelle praksiser med barn, unge og deres omsorgsgivere, og om læring og utdanning på universitetsnivå.
4. Å styrke internasjonalt forskningssamarbeid, utvikle prosjekter med ekstern finansiering.

Da vi ikke fikk status som EAE på OsloMet, men kun på LUI, måtte vi nedskalere våre ambisjoner i tråd med den finansielle støtten. Vi mener likevel at vi har oppnådd mye i løpet av disse fire årene. Vår forskning og forskningsmiljø er et viktig bidrag i kunnskapsutvikling om barns og unges hverdagsliv og om profesjonene som bidrar inn i barns og unges liv.

## Oppnådde mål (se også oversikt over aktiviteter):

### Mål 1: Å utvikle forskning forankret i avansert teori og videreutvikling av metodiske verktøy som kan bidra til ny kunnskap om barns og unges hverdagsliv, samt kunnskap om de profesjonene som har barn og unge som sitt arbeidsfelt.

Forskningsmiljøet *Childlife – Barneliv og profesjonsutøvelse* favner over et vidt spekter av forskningstemaer, forskningsmetoder og teorier. Gjennom seminarer med både eksterne og interne innledere har det blitt presentert metodiske og teoretiske tilnærminger samt forskningsresultater som har inspirert de øvrige deltakerne i deres forskning, inspirert til samarbeid på tvers av profesjonene og til samskriving. Her vil vi særlig trekke frem det internasjonale samarbeidet, som har vokst frem som et resultat av de tre internasjonale konferansene miljøet har vært arrangør for (International Childlife conference, 2019, 2022 og 2024) og nettverksbygging i etterkant av disse.

#### Noen utvalgte publikasjoner:

Bekken, Wenche og Omland, Guro Brokke (red.) (2024). Barndom og hverdagsliv i transformasjon. Temanummer *Barn – forskning om barn og barndom i Norden.* <https://doi.org/10.23865/barn.v42.6385>

[Bjorbækmo, Wenche](https://www.oslomet.no/om/ansatt/bjorbaek/); [Greve, Anne](https://www.oslomet.no/om/ansatt/annegre/); [Asbjørnslett, Mona](https://www.oslomet.no/om/ansatt/monaa/)(2022). “This is Not Me” – A Critical Discussion About Methodological Issues Concerning Agency and Participatory Sense-Making in Qualitative Research with Children. *International Journal of Qualitative Methods (IJQM).* Vol. 21.
<https://doi.org/10.1177/16094069221118990>

[Bossy, Dagmara](https://www.oslomet.no/om/ansatt/dagmarab/); [Bergflødt, Monika Marie](https://www.oslomet.no/om/ansatt/monikama/)(2023). Menn på familievernkontoret. Alliansearbeid mellom terapeuter og klienter. *Tidsskrift for kjønnsforskning*.
<https://doi.org/10.18261/tfk.47.2.5>

Garnier, Pascale; [Greve, Anne](https://www.oslomet.no/om/ansatt/annegre/); [Ulvik, Oddbjørg Skjær](https://www.oslomet.no/om/ansatt/oddbjorg/); Chantseva, Victoria; Rayna, Sylvie; Fallang, Bjørg; [Gulbrandsen, Liv Mette](https://www.oslomet.no/om/ansatt/livgul/); [Øien, Ingvil](https://www.oslomet.no/om/ansatt/ingvilo/)(2020). Body practices: negotiations of ‘risk’ in Norwegian and French preschools. *International Journal of Early Years Education.* <https://doi.org/10.1080/09669760.2020.1848530>

[Greve, Anne](https://www.oslomet.no/om/ansatt/annegre/); Garnier, Pascale; [Ulvik, Oddbjørg Skjær](https://www.oslomet.no/om/ansatt/oddbjorg/); [Øien, Ingvil](https://www.oslomet.no/om/ansatt/ingvilo/); Chantseva, Victoria; Fallang, Bjørg; [Gulbrandsen, Liv Mette](https://www.oslomet.no/om/ansatt/livgul/); Rayna, Sylvie (2019). Food practices and risk constructions in Norwegian and French kindergartens. *European Early Childhood Education Research Journal.* Vol. 27.
<https://doi.org/10.1080/1350293X.2019.1634236>

[Greve, Anne](https://www.oslomet.no/om/ansatt/annegre/); Okamoto-Omi, Yoriko (2023). Mimamori childcare in Japanese and Norwegian early childhood education. *Journal of Early Childhood Research.*
<https://doi.org/10.1177/1476718X221149375>

[Greve, Anne](https://www.oslomet.no/om/ansatt/annegre/); [Skundberg, Øystein](https://www.oslomet.no/om/ansatt/oysteins/); [Østrem, Solveig](https://www.oslomet.no/om/ansatt/solveigo/)(2024). Smittevern og biopolitikk i barnehagens hverdagsliv. *Barn – forskning om barn og barndom i Norden*.
<https://doi.org/10.23865/barn.v42.5600>

Gulbrandsen, L. M., Ulvik, O. S., & Munck, C. (2021). Barn, hverdagsliv og velferdsstatens profesjonelle praksiser–nordisk kunnskapsutvikling. *Barn – forskning om barn og barndom i Norden*, *39*(2–3).

[Jevne, Kari Sjøhelle](https://www.oslomet.no/om/ansatt/karije/); [Ulleberg, Inger](https://www.oslomet.no/om/ansatt/ingerull/); [Øien, Ingvil](https://www.oslomet.no/om/ansatt/ingvilo/)(2021). Why and how? Case-based teaching in interprofessional and interdisciplinary education. 17 s. *Nordisk tidsskrift for utdanning og praksis*. Vol. 15.
<https://doi.org/10.23865/UP.V15.2785>

[Johansen, Jennifer Drummond](https://www.oslomet.no/om/ansatt/jenjo/); [Varvin, Sverre](https://www.oslomet.no/om/ansatt/svvarv/)(2020). Negotiating identity at the intersection of family legacy and present time life conditions: A qualitative exploration of central issues connected to identity and belonging in the lives of children of refugees. 9 s. *Journal of Adolescence.* Vol. 80.
<https://doi.org/10.1016/j.adolescence.2020.01.016>

[Jørgensen-Vittersø, Kari Anne](https://www.oslomet.no/om/ansatt/kaj/); Blenkinsop, Sean; Heggen, Marianne Presthus; [Neegaard, Henrik](https://www.oslomet.no/om/ansatt/henrne/)(2022). Friluftsliv and Wild Pedagogies: Building Pedagogies for Early Childhood Education in a Time of Environmental Uncertainty*. Canadian Journal of Environmental Education (CJEE)*. Vol. 25.
<https://cjee.lakeheadu.ca/article/view/1713>

[Kalleson, Runa](https://www.oslomet.no/om/ansatt/runaka/); Jahnsen, Reidun Birgitta; Østensjø, Sigrid (2021). Exploring participation in family and recreational activities among children with cerebral palsy during early childhood: how does it relate to motor function and parental empowerment? 10 s. *Disability and Rehabilitation.*<https://doi.org/10.1080/09638288.2021.1894608>

[Olkowska, Alicja](https://www.oslomet.no/om/ansatt/alicja/); [Pacuka, Amela](https://www.oslomet.no/om/ansatt/apac/); [Jevne, Kari Sjøhelle](https://www.oslomet.no/om/ansatt/karije/)(2020). «Å gå i spagaten». Familieveilederes erfaringer og utfordringer i arbeid med foreldrekonflikter i barnevernstjenesten*. Fokus på familien.* Vol. 48.
<https://doi.org/10.18261/issn.0807-7487>

Pettersvold, Mari; Rothuizen, Jan Jaap; Østrem, Solveig (Red.) (2023). Akademisk kunnskap og pedagogisk faglighet i barnehagen. Cappelen Damm Akademisk.
<https://doi.org/10.23865/noasp.55>

[Sommerfeldt, Marianne Buen](https://www.oslomet.no/om/ansatt/marias/); [Aamodt, Hilde Anette](https://www.oslomet.no/om/ansatt/haamo/)(2024). «Far er fra Syria, men det er ikke sånn strikt». Forståelser av kultur i barnevernstjenestens drøftinger av samvær mellom fosterbarn og deres foreldre. *Tidsskriftet Norges Barnevern*. Vol. 101.
<https://doi.org/10.18261/tnb.101.2.5>

[Türken, Salman](https://www.oslomet.no/no/om/ansatt/salmant/); Carlquist, Erik; Phelps, Joshua (2024). “Only You”: Neoliberal responsibilizing through a public health campaign in the Norwegian welfare state. *Annual Review of Critical Psychology*.
<http://hdl.handle.net/10852/114694>

### Mål 2: Informere politikkutøvere, bidra til bedre interprofesjonelt samarbeid innen barnehage, skole, helsetjenester, barnevern og sosialt arbeid.

Forskningsmiljøet er opptatt av at vår forskning skal nå ut til både praksisfelt og politikere. Derfor har vi arrangert åpne frokostseminar og debattmøter der vi har presentert aktuell forskning og utfordret til debatt. På flere av debattmøtene med politikere har vi invitert studentforeninger (Pedagogstudentene) og fagforening (Utdanningsforbundet Oslo), samt OMEP Norge til å være medarrangører, med formål å nå ut til et bredere publikum.

Miljøet har i tillegg kommet med innspill til fire høringer fra ulike departement og skrevet kronikker og populærvitenskapelige artikler.

Forskningsmiljøet var en av initiativtakerne til INTERACT, et obligatorisk, tverrprofesjonelt undervisningsopplegg for studenter fra i alt ti ulike profesjonsutdanninger på OsloMet.

Miljøet har videre ført til at deltakerne har blitt kjent med hverandre på tvers av fakulteter, noe som har resultert i at vi har hatt gjesteforelesninger hos hverandre og også hatt noe sensurering på tvers av fakultetene.

### Mål 3: Å etablere Childlife som et ledende nasjonalt og internasjonalt forskningsmiljø for forskning om barndom, interprofesjonelle praksiser med barn, unge og deres omsorgsgivere, og om læring og utdanning på universitetsnivå.

og

### Mål 4: Å styrke internasjonalt forskningssamarbeid

Vi velger å se disse to målene i sammenheng. Det tar tid å bygge opp et ledende nasjonalt og internasjonalt forskningsmiljø samt å styrke internasjonalt forskningssamarbeid. Vi vil særlig trekke frem konferansene, både den interne OsloMet-konferansen Barn-og-unge-på-tvers, som vi vil arrangere for 10. gang i 2025, og spesielt den internasjonale Childlife-konferansen som vi arrangerte for tredje gang i 2024. Det er et stort løft for forskningsmiljøet å arrangere disse konferansene, og vi har fått god hjelp av oppdragsseksjonen på LUI til dette. Etter de to første internasjonale Childlife-konferansene ble det utgitt et temanummer i det nordiske tidsskriftet *Barn* – *forskning om barn og barndom i Norden*, med gjesteredaktører fra Childlife: i 2021 Liv Mette Gulbrandsen og Oddbjørg Skjær Ulvik, i 2023 Wenche Bekken og Guro Brokke Omland.

På konferansen i 2024 var det 120 deltakere fra 13 ulike land. Evalueringen fra deltakerne var udelt svært positiv. Både de internasjonale hovedtalerne (key-note) og de mange presentasjonene i parallellsesjonene ble fremhevet som svært interessante og på et høyt internasjonalt nivå. Ved å arrangere denne konferansen flere ganger, bygges nettverk over landegrensene, og konferansen er et viktig bidrag til OsloMets ambisjoner om internasjonalisering.

Mål 5: Utvikle prosjekter med ekstern finansiering

Et mål for forskningsmiljøet har vært å ha en beredskap for å kunne utarbeide søknader når det kommer utlysninger, også å holde kontakten med internasjonale samarbeidspartnere. Vi har ved flere anledninger invitert FoU-rådgivere fra ulike fakulteter som har gitt oss nyttig informasjon om søknadsprosesser. Vi har hatt dedikerte medlemmer som har fulgt med på mulige utlysninger. Dessverre har det i perioden kun i liten grad vært utlysninger som har vært aktuelle for oss. Likevel har noen av medlemmene vært med på større prosjekter som har fått tildeling gjennom egne forskningsgrupper (f.eks. prosjektet Challenges and participation when service users’ autonomy is challenged/restricted in health and welfare services (CHAPAR) (VID, OsloMet og HVL) og Vibrantconnection*s* (LUI).

Miljøet har i perioden søkt følgende finansiering:

**2023:** Såkornmidler fra SAM: 100 000 kr

**2023:** Nordforsk (ingen tildeling) Children and young people in the postpandemic Nordics. Her ble et nordisk samarbeid etablert, med deltakere fra Danmark, Sverige, Finland og Norge. Dette kan gjenbrukes ved senere søknader

**2023:** Såkorn LUI: 37.500 kr

**2023:** Såkornmidler om å videreutvikle internasjonalt nettverk, med siktemål å få opprettet et senter for barndoms- og ungdomsforskning (ingen tildeling).

**2024:** Såkornmidler fra OsloMet-satsningen Barn og unge: Prosjektet *Tett på*, prosjektleder Anita Sundnes: 759.063 kr.

## Om Childlife - Barneliv og profesjonsutøvelse

Facebook: [https://www.facebook.com/search/top?q=Barneliv%20og%20profesjonsutøvelse](https://www.facebook.com/search/top?q=Barneliv%20og%20profesjonsut%C3%B8velse)

Nettside: <https://uni.oslomet.no/childlife/>

*På forskningsmiljøets hjemmesider presenterer vi oss på denne måten:*

Childlife - Barneliv og profesjonsutøvelse er et tverrvitenskapelig miljø som samler forskere fra ulike disipliner og profesjonsfelt. Et mål er å synliggjøre og skape grobunn for innovativ forskning om og med barn og unge. Vi prioriterer studier som undersøker barns og unges hverdagsliv i sosial, materiell, institusjonell og kulturell kontekst, og som rommer deres erfaringer og perspektiver. Forskningsinteressen retter seg også mot mangfold og variasjon i barns og unges liv. Videre ønsker vi å skape en arena for dialog, samarbeid og kreativitet som kan bidra til ny forskning og kunnskapsutvikling. Gjennom våre internasjonale forskningskonferanser som arrangeres annethvert år, bygger vi internasjonale nettverk. I samarbeid med internasjonale kollegaer sikter vi mot å være i forskningsfronten om temaer som berører barns og unges hverdag og deres interaksjon med velferdsstaten profesjoner.  Utvikling av analytiske begreper og metodiske tilnærminger er høyt prioritert, og dette innebærer også å utvikle metoder som involverer barn og unge, foreldre og profesjonsutøvere i forskningsprosessen.

Forskningsmiljøet Childlife - Barneliv og profesjonsutøvelse har rundt 60 medlemmer og omfatter både erfarne forskere og forskere som er tidlig i sin forskerkarriere, som ph.d.- og post.doc. -stipendiater. En gruppe masterstudenter fra de ulike profesjonsutdanningene er også tilknyttet forskningsmiljøet. De fleste av våre medlemmer er involvert i utdanning av studenter som i fremtiden vil arbeide med barn og unge. Mange har en solid forankring i praksisfeltet gjennom tidligere eller nåværende yrkesutøvelse, praksisnær forskning og oppfølging av studenter i praksis. Childlife var en av initiativtakerne og pådriverne til det tverrfakultære undervisningsopplegget INTERACT om tverrfaglig samarbeid.

Vår forskning handler om sammenhenger i hverdagslivet til barn og unge og om hvordan de samarbeider med ulike profesjonsutøvere som barnehage- og grunnskolelærere, barnevernspedagoger og sosionomer, fysio- og ergoterapeuter og helsesykepleiere. Gruppa prioriterer utvikling av prosjekter på tvers av OsloMet, samarbeid med andre universiteter, høgskoler og forskningsinstitusjoner i inn- og utland.

Vi er opptatt av hvordan samfunnsendringer som migrasjon, urbanisering, endrede familiemønstre, økte utdannings- og kvalifiseringskrav og rettsliggjøring på barnefeltet påvirker og påvirkes av barn og familiers hverdagsliv. Videre retter vi oppmerksomheten mot hvordan fysisk utforming har betydning for barns deltakelsesmuligheter i bydeler og boliger og på profesjonelle arenaer som barnehager, skoler, barnevernskontorer og helsestasjoner.

Gruppas prosjektportefølje omfatter studier med jenter og gutter som har variert funksjonsevne, alder, etnisitet og kulturell og sosial bakgrunn. Et interseksjonelt perspektiv kan anlegges i analysen av former for sosial ulikhet. Vi undersøker barndomserfaringer både i enkeltprosjekter og på tvers av prosjekter. Både allmennkulturelle og profesjonelle forståelser av hva som utgjør henholdsvis bekymringsfulle og antatt utviklende og helsebringende erfaringer blir utforsket.

I ulike konstellasjoner har vi samarbeidet om utvikling og gjennomføring av forskningsprosjekter, nettverksaktiviteter og annen forskningsrettet virksomhet gjennom flere år.

Vi fortsetter arbeidet med å bygge opp vår prosjektportefølje i nettverk med andre OsloMet-interne, nasjonale og internasjonale forskere, og arbeider fortløpende med søknader om eksterne forskningsmidler.

### Ledergruppe:

**2020:** Anne Greve (leder, LUI), Solveig Østrem (LUI), Olav Kasin (LUI), Liv Mette Gulbrandsen (SAM), Oddbjørg Skjær Ulvik (SAM), Marte Eriksen (LUI). Masterassistent: Hege Lepsøe

**2021:** Anne Greve (leder, LUI), Solveig Østrem (LUI), Olav Kasin (LUI), Hanne Fehn Dahle (LUI), Liv Mette Gulbrandsen (SAM), Oddbørg Skjær Ulvik (SAM). Assistent: Eyolf Østrem

**2022:** Anne Greve (leder, LUI), Solveig Østrem (LUI), Liv Mette Gulbrandsen (SAM), Oddbjørg Skjær Ulvik (SAM), Runa Kalleson (HV). Assistent: Eyolf Østrem

**2023:** Anne Greve (leder, LUI), Solveig Østrem (LUI) Liv Mette Gulbrandsen (SAM), Oddbjørg Skjær Ulvik (SAM), Runa Kalleson (HV), Marie Louise Seeberg (NOVA), Tina Mathisen (NOVA), Anita Sundnes (SAM)

**2024:** Anne Greve (leder, LUI), Marte Eriksen (LUI), Oddbjørg Skjær Ulvik (SAM), Anita Sundnes (SAM), Runa Kalleson (HV), Marie Louise Seeberg (NOVA), Tina Mathisen (NOVA)

## Stipendiater generert av og tilknyttet Childlife - Barneliv og profesjonsutøvelse:

Marte Eriksen (2020-2024) (LUI) Tilknyttet prosjektet *Children at risk.* (disputerte 2024).

Kaja Braathen (2020-2024) (SAM) Tilknyttet INTERACT (disputerte 2024)

Kristina Axelsen Ivarson (2021-2024) (LUI) Tilknyttet prosjektet *Barnehagefaglig master i praksis (BaMaP).* (leverer avhandling i 2025).

### Aktiviteter:

Koronapandemien satte nødvendigvis sitt preg på de to første årene i perioden.

#### Internasjonale konferanser (arrangør) (åpent for alle):

**2019:** 1st International CHILDLIFE conference

 **Keynote 1:** Charlotte Højholt, Professor of Psychology, Roskilde University

“Children’s communities and everyday life across contexts – analyses of conditions for participation.”

 **Keynote 2:** Gunn Engelsrud, Professor, The Norwegian School of Sport Sciences

“*Journeys of discovery*: ambiguities that arise from children’s embodied being.”

**Keynote 3:** Joseph Tobin, Professor of Early Childhood Education, The University

of Georgia. “How Practitioners Change with Experience: Findings from a study of

ECEC Practitioners in Three Countries.”

**2022:** 2nd International CHILDLIFE conference

**Keynote 1:** Alison Clark, professor Universitetet i Sør-Øst Norge. “Running out of time? Making explicit the relationship with the clock in professional practices.”

**Keynote 2:** Wenche Bjorbækmo, professor OsloMet. “The ways we touch children touch them forever – Rethinking professional practices with children.”

**Keynote 3:** Florian Eβer, professor Universität Osnabrück. “Stunt scooters in public urban spaces: Children´s practices and generational politics.”

**Keynote 4:** Ann Phoenix, University College London, UK: “Is home ‘where we start from’? Holistic views of children’s lives.”

**2024:** 3rd International CHILDLIFE conference

**Keynote 1:** Friederike Kind-Kovács, senior researcher, the Hannah-Arendt-Institute for Totalitarianism Studies at the TM Dresden. “Childhood at war: 100 years of children´s (violated) rights.”

**Keynote 2:** Michel Vandenbroeck, professor, Department of social work and social pedagogy, Ghent University, Belgium.

**Keynote 3:** Filip Maric, associate professor, Department for health and care sciences physiotherapy, UiT – the Arctic University. “Healthcare, eco-social transformations and the futures we leave behind.”

**Keynote 4:** Erica Burman, Institute of education, The University of Manchester, UK: “Child as method and childlife: thinking ‘child’ and children outside developmentalism but for sustainable lives.”

#### Interne OsloMet-konferanser (arrangør) (åpent for ansatte på OsloMet, samt miljøets medlemmer og deres samarbeidspartnere).

**2023:** 9. Barn og unge på tvers. Tema: Barnefattigdom. Hovedtaler: Ingvild Stjernen Tisløv (psykolog og gründer, Reynd): **Diagnose fattig**

**2025:** (planlagt) 10. Barn og unge på tvers-konferanse. Tema: inkludering av barn og unge.

#### Barnelivsfrokoster (på Fyrhuset) (åpent for alle)

**2022:** Cathrine Grimsgaard (VID): **Barns deltakelse som en vilje til ikke å la seg styre**.

**2022:** Per Lorentzen (SAM): ***Foreldrerollen i hjernemytenes tid***.

**2022:** Cecilie Elisabeth Basberg Neumann (SAM): ***Forandringsfabrikken som leverandør av profesjonsidealer og idealer for produksjon av kunnskap om barns liv*.**

**2023:** Pernille Juhl (Roskilde universitet): **Foreldreskap i forandring**

**2023:** Mona Sandbæk (SAM): **Barnefattigdom eller barn i fattige familier?**

**2023:** Jon Kaurel (Utdanningsforbundet): **Effektstudien som utdanningspolitisk styringsinstrument**

**2023:** Ole Martin Moen: **Skolens omsorgssvikt**

**2023:** Janet Boddy (University of Sussex): **Thinking through family**

**2024:** Anne Greve (LUI), Knut Olav Kristensen (LUI): **Sammen i lek**

**2024:** Ingvild Stjernen Tisløv (Reynd): **Diagnose fattig**

**2024:** Per Lorentzen (SAM): **Å være foreldre**

#### Barnelivsseminar (lunsjseminar) (for miljøets medlemmer)

**2021:** Hanne Fehn Dahle (Utdanningsforbundet): **Retorikken om tidlig innsats i barnehage**

**2021:** (digitalt) Mari Pettersvold og Solveig Nordtømme (begge USN): **Barns fotografiske ytringer.**

**2021:** (digitalt) Ann Phoenix (University College London) **Intersectionality and narratives of childhood***.* I samarbeid med ph.d. kurset *Barn og unge i velferdsstaten: Forståelser og forskningstilnærminger,* Ph.d.-programmet Sosialt arbeid og sosialpolitikk, OsloMet.

**2021:** Jens Birch (LUI): **Nevropedagogikk**

**2021:** Solveig Østrem (LUI) og Olav Kasin (LUI): **Barnehagelærere med master som jobber i barnehage.**

**2022:** Dagmara Bossy (NOVA): **Individualized fellowship? Competing logics of group-based self-management support for long-term conditions.**

**2022:** Runa Kalleson (HV): **Empowerment hos foreldre til barn med nedsatt funksjonsevne.**

**2023:** Salman Türken (LUI): **Psykologisering av/innen pedagogikken. Økt bruk av dekontekstualisert, «apolitisk», «objektiv» psykologisk litteratur i barnehagepedagogikken**

**2023:** Emad Al-Rozzi (LUI): **Researching unaccompanied asylum-seeking children everyday life.**

 **2023:** Jennifer Drummond Johansen (SAM): **Mot et livsløpsperspektiv og en kontekstualisert forståelse av menneskers plager og utfordringer innen flyktningefeltet.**

**2024:** **Kontekstsensitive analyser av barns og unges liv. Forhandlinger om forståelser.** Seminar i samarbeid med SAM i anledning av at professor Oddbjørg Skjær Ulvik går av med pensjon.

**2024:** Tina Mathisen (NOVA): **Barn med fluktbakgrunn**

#### Klækkenseminar (to-dagers bortreiseseminar for miljøets medlemmer)

**2021**: Presentasjoner fra Guro Brokke Omland, Dagmara Bossy, Liv Mette Gulbrandsen, Sissel Seim, Oddrun Sæther, Anita Sundnes, Margrete Aadnanes, Oddbjørg Skjær Ulvik, Sigrid Østensjø, Marte Eriksen, Emad Al-Rozzi, Kaja Braathen, Olav Kasin.

Eksterne innledere: Marit Ursin (tidsskriftet BARN), Michel Vandenbroeck (Ghent University), Alison Clark (USN og Thomas Coram Research Unit, UCL, London)

**2022:** Tema: Teoretiske og empiriske prosjekter. Presentasjoner fra Margrete Aadnanes, Wenche Bekken, Wenche Bjorbækmo, Ellen Syrstad, Jennifer Drummond Johansen, Inger Johanne Flatland (forskningsadministrasjonen SAM), Lars B. Kristoffersen.

**2023:** Presentasjoner fra Marianne Buen Sommerfeldt, Salman Türken, Sissel Seim, Mette Helleve.

**2024:** Presentasjoner fra Mona Sandbæk: «Fra barnefattigdom til barn i fattige familier». Mona la frem funn i EU-prosjektet EUROFAM og drøftet nyere utviklingstrekk i norsk politikk overfor barn i fattige familier; Marte Eriksen presenterer fra sin ph.d. avhandling med tittelen "Pedagogikken i barnehagen. En studie om pedagogikk basert på barnehagelæreres refleksjoner omkring barnehagens hverdagsliv"; Solveig Østrem: Erfaringer fra deltakelse i samfunnsdebatten.

#### Debattmøter med politikere (åpent for alle):

**2021:** Tema: Barns og unges oppvekstsvilkår. Representanter fra alle partiene i bystyret Oslo. Samarbeid med Pedagogstudentene, Utdanningsforbundet Oslo, OMEP.

**2022:** Tema: 1) Kommersialisering av velferdssektoren (innleder Hanne Fehn Dahle, Utdanningsforbundet); 2) Standardisering eller profesjonell dømmekraft? Bruk av tester, kartlegginger og programmer i velferdssektoren for barn og unge. (Innleder Solveig Østrem, LUI). Representanter fra alle partiene i bystyret Oslo. Samarbeid med Pedagogstudentene, Utdanningsforbundet Oslo, OMEP

**2023:** Barnefattigdom. Innleder Axel West Pedersen (NOVA). Representanter fra alle partiene i bystyret Oslo. Samarbeid med Pedagogstudentene, Utdanningsforbundet Oslo, OMEP.

**2024:** Om utenforskap hos barn og unge (Innledning ved Martine Svendsen (Elevorganisasjonen), Mira Åboen Sletten (NOVA), Marie Louise Seeberg (NOVA) og Marcela M.F. Bustos (Storbybarn/LUI). Representanter fra bystyret Oslo.

#### Dialogmøte (åpent for alle):

**2022**: Medarrangør av dialogmøte om ny rammeplan for barnehagelærerutdanningen.

#### Boklanseringer (åpent for alle):

Per Lorentzen: *Hjernen og barnevernet*

Anne Greve, Eilen Bergvik & Knut Olav Kristensen: *Sammen i lek*

#### Høringer:

**2021:** Innspill til KDs Barnehager mot 2030

**2021:** Innspill til BDFs forskningsstrategi

**2024:** Innspill til Meld. til Stortinget om sosial utjevning og sosial mobilitet

**2024:** Høringssvar:Ekspertgrupperapport - Et jevnere utdanningsløp - Barnehage og skole/SFO som innsats mot ulikhet blant barn.

#### Ph.d. kurs:

**2023:** Barn og unge i velferdsstaten (medarrangør med SAM)

#### Teorikollokvium:

Teorikollokvium: re-imagening childlife, med Ann Phoenix, UK.

#### Skrivegrupper:

Tre aktive skrivegrupper som arbeider med internasjonale artikler.

#### Publiseringer (cirka tall basert på rapportering i Cristin) i perioden 2021-2024:

**Vitenskapelige publikasjoner**: 183

**Formidling:** 387

**Fagbøker:** 4

**Forskningsrapporter:** 32

**Temanummer** av BARN (gjesteredaktør): 2

#### Mastersamlinger

**2022/23:** 17 masterstudenter fra LUI, SAM og HV

**2023:** 11 masterstudenter

#### Søknader:

**2023:** Såkornmidler SAM: 100.000 kr

**2023:** Nordforsk (ingen tildeling)

**2023:** Såkornmidler LUI: 37.500

**2023:** Såkornmidler om å videreutvikle internasjonalt nettverk, med siktemål å få opprettet et senter for barndoms- og ungdomsforskning (ingen tildeling).

**2024:** Såkornmidler fra OsloMet-satsningen Barn og unge (759.063kr).